
Раницата с тези вещи се оставя в шкафчето в понеделник и се взима обратно в петък. Ако детето се преоблече през седмицата, мръсните дрехи се връщат вечерта за пране и на следващия ден се заменят с нови резервни дрехи.
· [bookmark: _GoBack]пантофки (според сезона) с лепенки/ластик (лесни за обуване/събуване). Изберете удобни и лесни за обуване пантофи, подходящи за сезона. Децата ще се научат сами да ги обуват в първа група, затова избягвайте модели с връзки или сложни закопчалки
· Пижама (според сезона) – 1 бр. (за яслата не се изисква – там си имат нощнички)
· Потници – 2 бр.
· Гащички/слипове/боксери – 3 бр. – преходът към детската градина може да върне неволни инциденти, затова е добре да имате повече резервно бельо
· Чорапи – 2 чифта
· Клин/долнище – 2 бр.
· Блузи с къс и/или дълъг ръкав – 2 бр. – уверете се, че дрехите са лесни за събличане и обличане, тъй като децата често се цапат и трябва да се преобличат по-често. Изберете блузи според температурата в помещенията
· Елек без ръкав – 1 бр.
· Шише за вода 
· Шапка (според сезона)
· Протектор за матрак/еднократни чаршафи – може да се наложи да осигурите еднократни чаршафи за резерва
​Памперси – ако детето все още ползва памперси, в началото на всяка седмица зареждайте от тях в багажа. Ако не сте сигурни колко пелени ще са необходими на вашето дете, опаковайте 6,7. По-добре е да изпратите ​повече​, отколкото​ да не стигнат​.

